Kapal pengangkut pesawat Giuseppe Garibaldi

Giuseppe Garibaldi (551) adalah sebuah kapal pengangkut pesawat Itali dan merupakan kapal armada bagi Marina Militare Italiana. Ia telah dinamakan bersempena nama seorang jeneral Itali iaitu Jeneral Giuseppe Garibaldi.

Giuseppe Garibaldi telah dibina oleh syarikat Fincantieri (Italcantieri) di limbungan kapal Monfalcone di Teluk Trieste. Ia dibaringkan pada Mac 1981, dilancarkan pada tahun 1983 dan kemudian ditauliahkan pada 30 September, 1985. Garibaldi dikelaskan sebagai sebuah kapal pengangkut pesawat anti kapal selam (CVS–ASW) dan berpangkalan di Taranto.

Kapal-kapal lain yang memiliki nama sama 

Giuseppe Garibaldi (551) yang merupakan kapal keempat di dalam Tentera Laut Itali dinamakan sempena nama seorang jeneral Itali pada kurun ke-19 iaitu Jeneral Giuseppe Garibaldi. Kapal-kapal terdahulu dengan nama yang sama adalah:
 sebuah kapal frigat (1861)
 sebuah kapal penjajap berperisai (1901)
 Kapal penjajap ringan (1936), dibina semula secara ekstensif pada tahun 1961 (lihat kapal penjajap peluru berpandu Giuseppe Garibaldi)

Kesemua lima kapal ini termasuk kapal penjajap peluru berpandu, bersama-sama dengan imej Garibaldi, digambarkan di dalam jata.

Giuseppe Garibaldi telag dibina oleh Fincantieri (Italcantieri) di limbungan kapal Monfalcone yang terletak di Teluk Trieste. Lunasnya dibaringkan pada 26 Mac 1981, dilancarkan pada 11 Jun 1983, dan ditauliahkan pada 30 September 1985. Garibaldi dikelaskan sebagai sebuah kapal perang anti kapal selam (ASW), dan berpangkalan di Taranto.

Operasi tempur

Pada tahun 1999, apabila Perang Kosovo meletus di Balkan, Itali telah menghantar pesawat pejuang Harrier AV-8B II+ yang beroperasi di atas kapal Giuseppe Garibaldi, bermula pada 13 Mei sehingga awal bulan Jun 1999. Pesawat ini melakukan 30 penerbangan dengan jumlah jam penerbangan sebanyak 63 jam. Pesawat-pesawat ini menggunakan bom-bom Mk 82 GBU-16 dan peluru berpandu AGM-65 Maverick. Selain kapal pengangkut pesawat Giuseppe Garibaldi, kumpulan sayap udaranya, Tentera Laut Itali juga menghantar  .

Selepas serangan 11 September 2001 dan perang menentang keganasan yang diistiharkan oleh Presiden A.S. Bush, Itali menyertai Operasi Enduring Freedom di Afghanistan. Giuseppe Garibaldi juga terlibat sebagai kapal arahan GRUPNAVIT I, Kumpulan Perkapalan Itali 1 yang mana termasuk Zeffiro, pasukan peronda dan pembekal pasukan udara di Etna. Kumpulan ini berlayar daripada Taranto pada 18 November 2001. Mereka dilatih di Lautan Hindi bermula pada 3 Disember 2001 sehingga 1 Mac 2002 dan kembali ke Taranto pada 18 Mac 2002. Semasa misi ini, unit pesawat AV-8B Harrier melaksanakan 288 buah misi dengan jumlah jam penerbangan sebanyak 860 jam. Antara tugas-tugas yang dilaksanakan termasuk pemintasan/penyusupan, sokongan darat dan udara, dan pemintasan pesawat di Afghanistan.

Giuseppe Garibaldi terlibat dalam campur tangan ketenteraan di Libya 2011 selepas perubahan pemindahan kekuasaan kepada NATO dan keputusan untuk menyertai operasi serangan udara ke darat, kerajaan Itali menugaskan pasukan di bawah kawalan NATO empat buah pesawat AV-8B milik Tentera Laut Itali (berpangkalan di atas Garibaldi) selain pesawat Tentera Udara Itali. Setakat 24 Mac, Tentera Laut Itali telah terlibat dalam Operasi Unified Protector dengan menggunakan kapal pengangkut ringan Garibaldi, frigat kelas-Maestrale  dan kapal bantuan . Selain itu,   dan frigat kelas-Maestrale  juga meronda pesisiran pantai Sicily dalam peranan pertahanan udara. Secara keseluruhannya, sehingga penamat misi di Libya, lapan buah pesawat AV-8B milik Tentera Laut Itali terbang daripada kapal pengangkut pesawat Giuseppe Garibaldi, menggugurkan 160 bom panduan dengan sejumlah 1221 jam penerbangan.

Rujukan

Pautan luar 
 GlobalSecurity.org
 Naval-Technology.com

Kapal pengangkut pesawat Itali
Tentera Laut Itali
Giuseppe Garibaldi